
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2323 

29 Αυγούστου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Περιεχόμενο και τρόπος τήρησης του Ημερολογίου 
Εισερχομένων Πράξεων και του Βιβλίου Αιτήσε¬ 
ων για την έκδοση και χορήγηση πιστοποιητικών, 
αντιγράφων και αποσπασμάτων του Κτηματολο¬ 
γίου Γ ραφείου. 1 

Ετήσια απαγόρευση Θήρας στη νήσο Τήλο για την 

κυνηγετική περίοδο 2014-2015. 2 

Ένταξη στην κατηγορία Εργαστηριακού Διδακτι¬ 
κού Προσωπικού (Ε.ΔΙ.Π.) υπηρετούντος μέλους 
Ε.Τ.Ε.Π. του Πανεπιστημίου Μακεδονίας. 3 


ΑΠΟΦΑΣΕΙ Σ 

Αριθμ. 38469 (1) 


Περιεχόμενο και τρόπος τήρησης του Ημερολογίου Ει¬ 
σερχομένων Πράξεων και του Βιβλίου Αιτήσεων για 
την έκδοση και χορήγηση πιστοποιητικών, αντιγράφων 
και αποσπασμάτων του Κτηματολογικού Γ ραφείου. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις της περ. δ' της παρ. 2 του άρθρου 3 
και της παρ. 1 του άρθρου 15 του ν. 2664/1998 «Εθνικό 
Κτηματολόγιο και άλλες διατάξεις» (Α' 275), όπως έχει 
τροποποιηθεί και ισχύει. 

2. Τις διατάξεις των εδ. α', β' και γ' της παρ. 1 του 
άρθρου 1 του ν. 4164/2013 «Συμπλήρωση των διατάξε¬ 
ων περί Εθνικού Κτηματολογίου και άλλες διατάξεις» 
(Α' 156), όπως ισχύει. 

3. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
(Α' 98). 

4. Τ ις διατάξεις της παρ. 3 του άρθρου 2 της υπ’ αριθμ. 
10887/12-3-2007 απόφασης του Υπουργού Περιβάλλο¬ 
ντος, Χωροταξίας και ΔημοσίωνΈργων «Μεταφορά αρ¬ 
μοδιοτήτων και πόρων του Οργανισμού Κτηματολογίου 
και Χαρτογραφήσεων Ελλάδος (Ο.Κ.Χ.Ε.) στην Ανώνυμη 
Εταιρεία «ΚΤΗΜΑΤΟΛΟΓΙΟ ΑΈ.» (Β' 416). 


5. Τις διατάξεις της υπ’ αριθμ. 168/3β/17-7-2003 απόφα¬ 
σης του Διοικητικού Συμβουλίου του πρώην Οργανισμού 
Κτηματολογίου και Χαρτογραφήσεων Ελλάδος (Ο.Κ.Χ.Ε.) 
«Περιεχόμενο και τρόπος τήρησης του ημερολογίου του 
Κτηματολογικού Γ ραφείου και περιεχόμενο της αίτησης 
για καταχώρηση εγγραπτέας πράξης» (Β' 1042), όπως 
τροποποιήθηκε με τις υπ’ αριθμ. 217/5/3-3-2004 (Β' 764) 
και 351/6/23-12-2005 (Β' 691/2006) όμοιες αποφάσεις και 
ισχύει. 

6. Το υπ’ αριθμ. 598/θέμα 7ο/15-7-2014 Απόσπασμα 
Πρακτικού του Διοικητικού Συμβουλίου της εταιρείας 
«ΕΘΝΙΚΟ ΚΤΗΜΑΤΟΛΟΓΙΟ ΚΑΙ ΧΑΡΤΟΓΡΑΦΗΣΗ Ανώνυ¬ 
μη Εταιρεία» (ΕΚΧΑ Α.Ε.). 

7. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 

1. Το Ημερολόγιο Εισερχομένων Πράξεων του Κτη- 
ματολογικού Γραφείου, στο οποίο εγγράφονται κατά 
τη χρονική σειρά υποβολής τους όλες οι αιτήσεις για 
την καταχώριση πράξεων στο κτηματολογικό βιβλίο, 
τηρείται ηλεκτρονικά. 

Η εγγραφή των αιτήσεων γίνεται ψηφιακά, αυθη¬ 
μερόν κατά τη σειρά υποβολής τους και κατά την 
εισαγωγή των στοιχείων συμπληρώνονται τα ακό¬ 
λουθα πεδία: 

α) Ο αριθμός πρωτοκόλλου κατά τη σειρά εγγραφής 
της αίτησης στο Ημερολόγιο. 

β) Το έτος, η ημερομηνία και η ώρα καταχώρισης 
της αίτησης. 

γ) Τα πλήρη στοιχεία του αιτούντος. 

δ) Το είδος του εγγράφου και της εγγραπτέας πράξης 
για την οποία ζητείται η καταχώριση. 

ε) Ο αριθμός και η ημερομηνία έκδοσης του εγγράφου 
που περιέχεται η εγγραπτέα πράξη. 

στ) Η εκδούσα αρχή. 

ζ) Ο Κωδικός Αριθμός Εθνικού Κτηματολογίου του/ 
των ακινήτου/ων στο/α οποίο/α αφορά η αιτούμενη 
καταχώριση. 

η) Τα πλήρη στοιχεία των προσώπων στα οποία αφο¬ 
ρά η εγγραπτέα πράξη ανά πεδίο, ως εξής: 

Α) Μεταβιβάζων /Παραχωρών/ Καθ’ ου/ Εκμισθωτής/ 
Εναγόμενος 

Β) Αποκτών/ Υπέρ’ ου/ Μισθωτής/ Ενάγων. 

θ) Το είδος και το πλήθος των αιτούμενων κτηματο- 
λογικών στοιχείων (πιστοποιητικών, αντιγράφων, απο¬ 
σπασμάτων) που ζητείται η έκδοσή τους. 

ι) Τα προβλεπόμενα και εισπραττόμενα κατά την κεί¬ 
μενη νομοθεσία τέλη και δικαιώματα, πάγια και αναλο¬ 
γικά, για την εγγραφή της πράξης στα κτηματολογικά 
βιβλία. 

ια) Τα προβλεπόμενα και εισπραττόμενα κατά την 
κείμενη νομοθεσία τέλη και δικαιώματα, πάγια και ανα¬ 
λογικά, για την έκδοση και χορήγηση των αιτούμενων 
κτηματολογικών στοιχείων. 

Η εγγραφή και η εισαγωγή των στοιχείων στην ψηφι¬ 
ακή μορφή του Ημερολογίου πραγματοποιείται σύμφω¬ 
να με το Εγχειρίδιο Πληροφορικής που αποστέλλει η 
εταιρεία «ΕΘΝΙΚΟ ΚΤΗΜΑΤΟΛΟΓΙΟ ΚΑΙ ΧΑΡΤΟΓΡΑΦΗΣΗ 
Ανώνυμη Εταιρεία» (διακριτικός τίτλος: «ΕΚΧΑ Α.Ε.») στα 
Κτηματολογικά Γραφεία. 

2. Το Ημερολόγιο, στην έντυπη μορφή του, συντίθεται 
από κινητά μηχανογραφικά φύλλα, που είναι παράγωγα 
της ψηφιακής μορφής, υπογράφονται αυθημερόν από 
τον Προϊστάμενο του Κτηματολογικού Γραφείου και 
βιβλιοδετούνται περιοδικά σε τακτά χρονικά διαστή¬ 
ματα, κατά την εύλογη κρίση του Προϊσταμένου, σε 
ενιαίο τόμο. 

Εξαιρετικά και σε περίπτωση που για έκτακτο τεχνικό 
λόγο δεν είναι τεχνικά εφικτή η ηλεκτρονική τήρηση 
του Ημερολογίου, η εγγραφή των αιτήσεων γίνεται χει¬ 
ρόγραφα σε έντυπα φύλλα, τα οποία είναι παράγωγα 
της ψηφιακής μορφής. Η εγγραφή που καταχωρίστηκε 
χειρόγραφα τρέπεται σε ψηφιακή, αμέσως μόλις αρθεί 
η τεχνική αδυναμία. 

3. Το Βιβλίο Αιτήσεων για την έκδοση και χορήγηση 
πιστοποιητικών, αντιγράφων και αποσπασμάτων από τα 
κτηματολογικά φύλλα, από τα διαγράμματα και γενικώς 
από κάθε τηρούμενο κτηματολογικά στοιχείο κατά τις 
διατάξεις του νόμου 2664/1998 (Α' 67), όπως ισχύει, τη¬ 
ρείται ηλεκτρονικά. Η εγγραφή των αιτήσεων γίνεται 
ψηφιακά, αυθημερόν κατά τη σειρά υποβολής τους και 
κατά την εισαγωγή των στοιχείων συμπληρώνονται τα 
ακόλουθα πεδία: 

α) Ο αριθμός πρωτοκόλλου κατά τη σειρά εγγραφής 
της αίτησης στο Βιβλίο. 

β) Το έτος, η ημερομηνία και η ώρα καταχώρισης της 
αίτησης. 

γ) Τα πλήρη στοιχεία του αιτούντος. 

δ) Το είδος και το πλήθος των αιτούμενων κτηματο- 
λογικών στοιχείων (πιστοποιητικών, αντιγράφων, απο¬ 
σπασμάτων) που ζητείται η έκδοσή τους. 

ε) Τα προβλεπόμενα και εισπραττόμενα κατά την κεί¬ 
μενη νομοθεσία τέλη και δικαιώματα, πάγια και ανα¬ 
λογικά, για την έκδοση και χορήγηση των αιτούμενων 
κτηματολογικών στοιχείων. 

Η εγγραφή και η εισαγωγή των στοιχείων στην ψη¬ 
φιακή μορφή του Βιβλίου Αιτήσεων πραγματοποιείται 
σύμφωνα με το Εγχειρίδιο Πληροφορικής που αποστέλ¬ 
λει η εταιρεία «ΕΚΧΑ Α.Ε.» στα Κτηματολογικά Γ ραφεία. 

4. Το Βιβλίο Αιτήσεων στην έντυπη μορφή του συ¬ 
ντίθεται από κινητά μηχανογραφικά φύλλα, που είναι 
παράγωγα της ψηφιακής μορφής, υπογράφονται αυθη¬ 
μερόν από τον Προϊστάμενο του Κτηματολογικού Γ ρα¬ 
φείου και βιβλιοδετούνται περιοδικά σε τακτά χρονικά 
διαστήματα, κατά την εύλογη κρίση του Προϊσταμένου, 
σε ενιαίο τόμο. 


Εξαιρετικά και σε περίπτωση που για έκτακτο τεχνικό 
λόγο δεν είναι τεχνικά εφικτή η ηλεκτρονική τήρηση 
του ημερολογίου, η εγγραφή των αιτήσεων γίνεται χει¬ 
ρόγραφα σε έντυπα φύλλα, τα οποία είναι παράγωγα 
της ψηφιακής μορφής. Η εγγραφή που καταχωρίστηκε 
χειρόγραφα τρέπεται σε ψηφιακή, αμέσως μόλις αρθεί 
η τεχνική αδυναμία. 

Αρθρο 2 

1. Από την έναρξη ισχύος της παρούσας απόφασης, 
το άρθρο 1 της υπ’ αριθμ. 168/3β/17-7-2003 απόφα¬ 
σης του Διοικητικού Συμβουλίου του πρώην Οργανι¬ 
σμού Κτηματολογίου και Χαρτογραφήσεων Ελλάδος 
(Ο.Κ.Χ.Ε.), όπως αυτό αντικαταστάθηκε με την υπ’ αριθμ. 
217/5/3-3-2004 όμοια απόφαση (Β' 764) και ισχύει, κα- 
ταργείται. 

2. Η ισχύς της παρούσας απόφασης αρχίζει τρεις (3) 
μήνες μετά τη δημοσίευσή της στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Αυγούστου 2014 

Ο ΥΠΟΥΡΓΟΣ 

ΙΩΑΝΝΗΣ ΜΑΝΙΑΤΗΣ 
-♦- 

Αριθμ. 60127 (2) 

Ετήσια απαγόρευση Θήρας στη νήσο Τήλο για την 
κυνηγετική περίοδο 2014-2015. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τη διάταξη του άρθρου 258 παρ. 5 του Ν.Δ. 86/1969 
«περί δασικού κώδικα» όπως τροποποιήθηκε με το άρ¬ 
θρο 7 παρ. 3 του Ν. 177/1975 «περί αντικαταστάσεως και 
συμπληρώσεως διατάξεων του Ν.Δ. 86/1969». 

2. Τις διατάξεις της υπ’ αριθμ. 414985/29-11-1985 (ΦΕΚ 
Β' 757) κοινής υπουργικής απόφασης «Μέτρα διαχείρισης 
της άγριας πτηνοπανίδας», όπως αυτή τροποποιήθηκε 
με τις αριθμ. 366599/16-12-1996 (ΦΕΚ Β' 1188), 294283/ 
23-12-1997 (ΦΕΚ Β' 68/1998) και 87578/703/6-3-2007 (ΦΕΚ 
Β' 581) κοινής υπουργικής απόφασης. 

3. Τις διατάξεις του Π.Δ. 94/1993 (ΦΕΚ Α' 40) «περί 
καθορισμού αρμοδιοτήτων που διατηρούνται από τον 
Υπουργό και τις περιφερειακές αρχές ή όργανα διανο- 
μαρχιακού επιπέδου του Υπ. Γεωργίας. 

4. Τις διατάξεις του Ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης» (ΦΕΚ Α' 87). 

5. Το Π.Δ. 143/2010 «Οργανισμός της Αποκεντρωμένης 
Διοίκησης Αιγαίου» (ΦΕΚ Α' 236). 

6. Την υπ’ αριθμ. 112022/2168/05-8-2014 απόφαση του 
Αν. Υπουργού Περιβάλλοντος, Ενέργειας και Κλιματικής 
Αλλαγής «Ρυθμίσεις Θήρας για την κυνηγετική περίοδο 
2014 - 2015» (ΦΕΚ Β' 2154). 

7. Την υπ’ αριθμ. 186912/3421/23-10-2006 απόφαση της 
Γ ενικής Δ/νσης Περιβάλλοντος του Υ.ΠΕ.ΧΩ.Δ.Ε. «Εγκρι¬ 
ση Ειδικής Περιβαλλοντικής Μελέτης (ΕΠΜ) νήσου Τή¬ 
λου, Νομού Δωδεκανήσου. 

8. Την υπ’ αριθμ. 2213/2006 απόφαση του Συμβουλίου 
της Επικράτειας (Τμήμα Ε'). 

9. Το υπ’ αριθμ. 34945/27-5-2014 έγγραφο της Δ/νσης 
Δασών Δωδεκάνησου, αποφασίζουμε: 

Απαγορεύουμε το κυνήγι όλων των θηραμάτων για 
την κυνηγετική περίοδο 2014 - 2015 στην περιοχή που 
βρίσκεται εκτός των ορίων του υπάρχοντος καταφυγίου 
άγριας ζωής, στη νήσο Τήλο για λόγους προστασίας 
της άγριας πανίδας της περιοχής. 

Η Δ/νση Δασών Δωδ/σου παρακαλείται για την έκ¬ 
δοση της σχετικής Δασικής Απαγορευτικής Διάταξης 
Θήρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 21 Αυγούστου 2014 

Ο Γενικός Γραμματέας 
Αποκεντρωμένης Διοίκησης 
ΣΠΥΡΙΔΩΝ ΣΠΥΡΙΔΩΝ 

-♦- 

Αριθμ. 6461 (3) 

Ένταξη στην κατηγορία Εργαστηριακού Διδακτικού 
Προσωπικού (Ε.ΔΙ.Π.) υπηρετούντος μέλους Ε.Τ.Ε.Π. 
του Πανεπιστημίου Μακεδονίας. 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 29 παρ. 3 και 79 παρ. 4 
του Ν. 4009/2011 (ΦΕΚ Α' 195/06.09.2011). 

2. Τις διατάξεις του άρθρου 68, παρ. 3, περ. 2 του 
Ν. 4235/2014 (ΦΕΚ Α' 32/2014). 

3. Τις διατάξεις του άρθρου 55, παρ. 2 του Ν. 4264/2014 
(ΦΕΚ Α' 118/2014). 

4. Την αριθμ. πρωτ. 91/17-3-2014 αίτηση ένταξης στην 
κατηγορία Εργαστηριακού Διδακτικού Προσωπικού 
(Ε.ΔΙ.Π.) του Ευάγγελου Δάνη, υπηρετούντος μέλους 
Ε.Τ.Ε.Π. του Τμήματος Βαλκανικών, Σλαβικών και Ανα¬ 
τολικών Σπουδών. 

5. Το αριθμ. 5/10-4-2014 Απόσπασμα Πρακτικού της Συ¬ 
νεδρίασης της Κοσμητείας της Σχολής Οικονομικών και 
Περιφερειακών Σπουδών του Πανεπιστημίου Μακεδο¬ 
νίας, για τον ορισμό Τριμελούς Εισηγητικής Επιτροπής, 
προκειμένου να καταθέσει εισηγητική έκθεση. 

6. Την αριθμ. πρωτ. 170/16-5-2014 Εισήγηση της Τριμε¬ 
λούς Εισηγητικής Επιτροπής. 

7. Το αριθμ. 9/9-7-2014 Απόσπασμα Πρακτικού της 
Συνεδρίασης της Κοσμητείας της Σχολής Οικονομικών 
και Περιφερειακών Σπουδών του Πανεπιστημίου Μακε¬ 
δονίας για την ένταξη στην κατηγορία Εργαστηριακού 
Διδακτικού Προσωπικού (Ε.ΔΙ.Π.) του Ευάγγελου Δάνη 


υπηρετούντος μέλους Ε.Τ.Ε.Π. του Τμήματος Βαλκανι¬ 
κών, Σλαβικών και Ανατολικών Σπουδών της Σχολής 
Οικονομικών και Περιφερειακών Σπουδών, ο οποίος 
είναι κάτοχος πτυχίου Πανεπιστημίου σχετικού με το 
γνωστικό αντικείμενο της θέσης και συναφούς μετα¬ 
πτυχιακού τίτλου. 

8. Την αριθμ. πρωτ. 3642/31-3-2014 διαπιστωτική πρά¬ 
ξη του Πρύτανη με θέμα «Αυτοδίκαιη ένταξη μελών 
της κατηγορίας Ειδικού Τεχνικού Εργαστηριακού Προ¬ 
σωπικού (Ε.Τ.Ε.Π.) σε θέσεις βάσει της προβλεπόμενης 
στο άρθρο 29 του Ν. 4009/2011 κατηγορίας Ε.Τ.Ε.Π. του 
Πανεπιστημίου Μακεδονίας. 

9. Το γεγονός ότι δεν έχει εκδοθεί το Προεδρικό Διά¬ 
ταγμα που θα ρυθμίζει τη βαθμολογική και μισθολογική 
κατάσταση των μελών Ε.ΔΙ.Π., σύμφωνα με τις διατάξεις 
της παρ. 6 του άρθρου 29 του Ν. 4009/2011. 

10. Τα στοιχεία του προσωπικού μητρώου του μέλους 
Ε.Τ.Ε.Π., διαπιστώνει: 

την ένταξη και την αυτοδίκαιη μετατροπή της θέσης 
του παρακάτω υπηρετούντος μέλους Ειδικού Τεχνικού 
Εργαστηριακού Προσωπικού (Ε.Τ.Ε.Π.) του Τμήματος 
Βαλκανικών, Σλαβικών και Ανατολικών Σπουδών της 
Σχολής Οικονομικών και Περιφερειακών Σπουδών, ο 
οποίος είναι κάτοχος πτυχίου Πανεπιστημίου σχετι¬ 
κού με το γνωστικό αντικείμενο της θέσης και συνα¬ 
φούς μεταπτυχιακού τίτλου, σε αντίστοιχη θέση των 
προβλεπομένων στο άρθρο 29 του Ν. 4009/2011 μελών 
κατηγορίας Εργαστηριακού Διδακτικού Προσωπικού 
(Ε.ΔΙ.Π.), σύμφωνα με τις διατάξεις του άρθρου 79 παρ. 3 
του Ν. 4009/2011, του άρθρου 68 παρ. 3 περ. 2 του 
Ν. 4235/2014 και της παρ. 2 του άρθρου 55 του Ν. 4264/ 
2014, διατηρώντας την κατά το χρόνο της ένταξης του 
και μέχρι την έκδοση του προβλεπόμενου κατά τις 
διατάξεις της παρ. 6 του άρθρου 29 του Ν. 4009/2011 
Προεδρικού Διατάγματος, βαθμολογική και μισθολογική 
κατάσταση ως εξής: 


ΕΠΩ¬ 

ΝΥΜΟ 

ΟΝΟΜΑ 

ΠΑΤΡΩ¬ 

ΝΥΜΟ 

ΣΧΟΛΗ 

ΤΜΗΜΑ 

ΔΑΝΗΣ 

ΕΥΑΓΓΕΛΟΣ 

ΓΕΩΡΓΙΟΣ 

ΟΙΚΟΝΟΜΙ¬ 
ΚΩΝ ΚΑΙ ΠΕ¬ 
ΡΙΦΕΡΕΙΑΚΩΝ 
ΣΠΟΥΔΩΝ 

ΒΑΛΚΑΝΙΚΩΝ, 
ΣΛΑΒΙΚΩΝ ΚΑΙ 
ΑΝΑΤΟΛΙΚΩΝ 
ΣΠΟΥΔΩΝ 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Θεσσαλονίκη, 20 Αυγούστου 2014 
Ο Πρύτανης 

ΙΩΑΝΝΗΣ ΧΑΤΖΗΔΗΜΗΤΡΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί^ΐ") 


Ηλεκτρονική Διεύθυνση: ήί1ρ://νννννν.β1.9Γ - ε-σιαϊΙ: ννθόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02023232908140004 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































